el el el el el el el el el el el el el el el el el de el el el de el el el el el el el zh el zh el fr el en el fr el fr el el el fr el el el zh en it it it fr en en es de nl fr de el fr el el el el el el el el el el el el el el el el el el el el el el el el el el en el el el el el el el el en el el el en el el el el el el en el el el el el el el el el el en el el el el el en el el el el el el en el el el el en el el el el en el el el el el en el el en el el el el el en el en el en el en el el el el el el el el el el en fr el en fr el en fr el it fr el en fr el fr fr el fr en el it en el en en el fr en el de en el fr en el en en el en en el fr en el fr en el fr en el fr es el en es el fr es el el el el el el el el el el el el el el el el en sv fr de de fr fr fr sv en fr en ja fr de fr es nb fr de el el en en en en de sv hbs_lat fr en en nb fi es da en el el de en fr en es de es fr fr fr bn el de el en en en en it de en fr sv fr el fr fr fr sv hbs_lat el fr de en sv nb el fi de es fr da el en en es fr ro fr bn el de sv it en fr en it el sv fr ko fr it fr el hbs_lat sv fr fr fr el en sv nb fr fi sv es sv da el en sv es el es en bn el de el en en fr ru sv en en en hbs_lat en fr en fr sv en en nb en fi el es el da en en el es es fr en bn sv de el el fr fr en fr en sv en en fr hbs_lat el fr en fr en en de nb en fi el es en da en en en es el es sv fr en en en bn en de el el oc fr pl pl es tr el sv fr en el fr sv hbs_lat sv fr el fr en en el nb el fi el es de et en en en es en ro fr bn sv el fr it en en en de sv sv de en el hbs_lat sv fr en en de en en nb en fi el es sv da de en en es fr fr fr da el bn en fr el id fr en en sv es de el sv fr en en hbs_lat sv fr fr fr en en en nb en fi en fr fr es de da en en el es en da sv bn el el fr fr en en sv de fr sv sv hbs_lat en fr en fr fr en el nb de fi el fr es da en es fr de sv bn sv el fr de en fr es de en sv en hbs_lat en fi fr fr de fr en fr el en en nb el fr el es el da sv en sv es en de en bn en de en el zh fr en en sv de en de en sv sv hbs_lat el fr en fr sv fr en en sv fr en nb en fi sv es el da en en en es de de sv bn en el fr en en en sv de en de fr el ca fr es sv en hbs_lat en fr en fr en fr sv en en fr sv fi en nb en es en da sv en en ga sv de sv bn en en en fr es de de de fr sv el hbs_lat en el de fr es fr en fr en fr fr en en fr de nb fr fi de es fr da fr es en de en bn fr fr en fr pt de en de en ur en hbs_lat en fr en fr el fr en en en de en nb en fi en es en da en en sv es sv ur en bn en sv fr el fr fr en en pt de el de fr el fr fr pt ur el hbs_lat sv fr el fr fr fr de en sv de en nb fr fi fr es de da sv tr el ga en tr el sv de bn fr ur el fr en fr ca ur sv de fr de el hbs_lat en fr en fr sv fr de fi sv en sv de en nb en es en da ca de fr es en ur en bn el sv de el fr fr fr en fr ur fr de en de el ur en fr de fr en tr de en fr fr de fi sv es sv da fr en fr el sv pl ja bn fr kn de sv fr de el el zh en fr en en de el de sv ur fr tr en fr fr fr el en de fr es fi sv es fr da el en de es de pl el bn fr kn el da de de fr sv de el en fr fr fr ru de el de en ur el ur en fr el fr el en el fr fr fi fr es fr da el en fr es fr pl el bn fr nb ja da en de fr de fr sv fr el fr el en el sv el fr el el el cs el el el el el el el el el el el el el el el el el el el el el el el en el en sv el nl fr el zh de el el de el nl fr el el fr el en fr el el sv el it en el fr fr el el en el de ja el en fr el fr de el fr fr el fr es el en nb el en fr el zh de el el en el el en el en sv el de de el de de el el fr el en en el en fr el el it el en fr el de de el el el el el en en el el el el el el el el el el el el el el el el el el el el el el el el el el el el el el el el en el en el el el el el en el el el el el el el el fr el el el el el en el el el el el en el el el el el el el el el el el el el el
Ο Μίχαελ Σουμάχερ (Γερμανικά: Michael Schumacher, 3 Ιανουαρίου 1969) είναι Γερμανός, πρώην οδηγός της Φόρμουλα 1, ο οποίος υπήρξε επτά φορές παγκόσμιος πρωταθλητής. Το 2006 ανακοίνωσε ότι αποσύρεται από την ενεργό δράση, ωστόσο επέστρεψε το 2010 για άλλες τρεις χρονιές (2010-2012). Tον Οκτώβριο του 2012, ανακοίνωσε ότι αποσύρεται, οριστικά πλέον, από τον μηχανοκίνητο αθλητισμό. Τον Δεκέμβριο του 2013 είχε έναν πολύ σοβαρό τραυματισμό, κάνοντας σκι στις Γαλλικές Άλπεις. Το 2020, με αφορμή την συμπλήρωση 70 χρόνων από τον πρώτο αγώνα της Φόρμουλα 1 (1950) και μετά από ψηφοφορία, ο Μίχαελ Σουμάχερ αναδείχθηκε ως η προσωπικότητα με τη μεγαλύτερη επιρροή στο άθλημα, σε ολόκληρη την ιστορία του σπορ.[1]
3 Ιανουαρίου 1969 (1969-01-03) (53 ετών)
1 Νεαρή Ηλικία και Πρώτα Χρόνια
2 Πορεία στη Φόρμουλα 1
3 Στην Τζόρνταν-Φορντ (Jordan) (1991)
4 Στην Μπένετον (Benetton) (1991-1993)
5 Τα δύο συνεχόμενα Πρωταθλήματα με την Benetton το 1994 και 1995
5.1 Το πρωτάθλημα του 1994
5.2 Οι έρευνες στα μονοθέσια της Benetton
5.3 Το περιστατικό στο Silverstone
5.4 Το περιστατικό στο Βέλγιο και το επεισοδιακό φινάλε της σεζόν 1994
5.5 Η επικράτηση το 1995
6 Στη Φερράρι (Ferrari) (1996-1999)
7 Τα πέντε συνεχόμενα Πρωταθλήματα με την Ferrari (2000-2004)
8 Η κάμψη με την Ferrari και η πρώτη αποχώρηση (2005-2006)
9 Επανεμφάνιση με την Μερτσέντες (Mercedes) (2010-2012) και δεύτερη αποχώρηση
11 Θέσεις που κατείχε σχετικές με την Φόρμουλα 1
12 Οι συναγωνιστές του Σουμάχερ
13 Μετά την Φόρμουλα 1
16 Τα ρεκόρ στην Φόρμουλα 1
Νεαρή Ηλικία και Πρώτα ΧρόνιαΕπεξεργασία
Το μονοθέσιο της Γερμανικής Φόρμουλα 3 με το οποίο κέρδισε την διοργάνωση το 1990
Ο Μίχαελ Σουμάχερ γεννήθηκε στο Χιρτ Χερμιλχάιμ, που βρίσκεται κοντά στην Κολωνία. Ο πατέρας του ονομάζεται Ρολφ Σουμάχερ και η μητέρα του, η οποία απεβίωσε στις 20 Απριλίου 2003, ονομαζόταν Ελίζαμπεθ. Έχει έναν μικρότερο αδελφό, τον Ραλφ ο οποίος ήταν επίσης οδηγός της Φόρμουλα 1, αγωνιζόμενος στις ίδιες περιόδους με τον μεγαλύτερο αδελφό του. Όπως οι περισσότεροι οδηγοί, έτσι και ο Μίχαελ, ξεκίνησε από μικρή ηλικία να οδηγεί καρτ (4 ετών). Το 1981 πήρε για πρώτη φορά μέρος στο Πρωτάθλημα καρτ Γερμανίας, το οποίο κατέκτησε τρεις φορές - 1984, 1985 και 1987 - μάλιστα, το 1987 κατέκτησε και το Ευρωπαϊκό πρωτάθλημα καρτ.[2]
Το 1988 αποφάσισε να κάνει ένα μεγαλύτερο βήμα στην καριέρα του και να μεταπηδήσει από το Πρωτάθλημα καρτ στο Πρωτάθλημα Koening το οποίο και κατέκτησε, στην πρώτη χρονιά που διεξήχθη το συγκεκριμένο μηχανοκίνητο Πρωτάθλημα. Το ίδιο έτος, συμμετείχε στην Γερμανική Φόρμουλα Ford 1600 (κατετάγη έκτος) και στην Ευρωπαϊκή Φόρμουλα Ford 1600 (κατετάγη δεύτερος). Την επόμενη χρονιά, (1989) ισοβάθμησε στην δεύτερη θέση στην Γερμανική Φόρμουλα 3 και έναν χρόνο αργότερα (1990), κατετάγη πρώτος σε αυτή τη διοργάνωση, ενώ παράλληλα συμμετείχε και κέρδισε στο Γκραν-Πρι του Μακάο (ετήσιος μηχανοκίνητος αγώνας που διεξάγεται στην ομώνυμη πόλη της Κίνας). Για το ίδιο έτος (1990), συμμετείχε και στην Ευρωπαϊκή Φόρμουλα 3, χωρίς όμως να τερματίσει.
Το 1991 συμμετείχε στο Πανιαπωνικό πρωτάθλημα Φόρμουλα 3000, όπου κατετάγη δεύτερος. Παράλληλα, το 1990 και το 1991 συμμετείχε στο Γερμανικό πρωτάθλημα αυτοκινήτων Τουρισμού (Touring Car), χωρίς όμως να καταφέρει να τερματίσει. Επίσης, πάλι τις ίδιες χρονιές, συμμετείχε στο παγκόσμιο πρωτάθλημα Sports-Prototype, όπου κατετάγη πέμπτος την πρώτη φορά και ένατος την δεύτερη. Το 1991 έλαβε μέρος και στον αγώνα Λε Μαν με την ομάδα της Μερτσέντες (Mercedes) και συνοδηγούς τον Αυστριακό Καρλ Βέντλινγερ και τον Γερμανό Φριτζ Κρέτζποϊντερ, όπου και τερμάτισαν στην πέμπτη θέση. Ωστόσο κατάφερε να πραγματοποιήσει τον ταχύτερο γύρο του αγώνα με χρόνο 3 λεπτά και 35,564 δευτερόλεπτα.[3]
Από το 1991 μέχρι και το 2006, όπου ανακοίνωσε την πρώτη του αποχώρηση από το άθλημα, συνολικά ο Σουμάχερ συμμετείχε σε 250 Grand Prix (Γκραν-Πρι), από τα οποία κέρδισε τα 91, ενώ στα 154 τερμάτισε μέσα στην πρώτη τριάδα, έχοντας επίσης, άλλες 36 παρουσίες στις βαθμολογούμενες θέσεις. Με εξαίρεση την πρώτη χρονιά, στην οποία συμμετείχε μόνο στους τελευταίους 6 από τους 16 αγώνες, η χειρότερη θέση του στην τελική κατάταξη του πρωταθλήματος οδηγών ήταν η 5η το 1999, όπου δεν συμμετείχε σε 6 από τους 16 αγώνες, λόγω τραυματισμού που υπέστη σε Γκραν-Πρι. Στην πρώτη του παρουσία στο άθλημα, συνολικά ο Μίχαελ Σουμάχερ συμμετείχε σχεδόν σε 16 περιόδους (στην πρώτη περίοδο προς το τέλος της), ενώ κατέκτησε επτά φορές το Πρωτάθλημα οδηγών. Επίσης, δύο φορές κατετάγη 2ος και τρεις φορές 3ος, ενώ το 1997, παρόλο που κατετάγη δεύτερος, τελικά ακυρώθηκε για αντιαθλητική συμπεριφορά, εξαιτίας περιστατικού που συνέβη στον τελευταίο αγώνα της χρονιάς. Στην επιστροφή του στο άθλημα τις χρονιές 2010-2011-2012, συμμετείχε σε 58 Γκραν-Πρι, έχοντας έναν τερματισμό στην πρώτη τριάδα, καθώς και άλλες 30 παρουσίες στις βαθμολογούμενες θέσεις, ενώ κατετάγη αντίστοιχα στην 9η, 8η και 13η θέση του πρωταθλήματος οδηγών. Εκτός από τα 7 Παγκόσμια πρωταθλήματα οδηγών, ο απολογισμός του μετά από 19 χρόνια στην Φόρμουλα 1 ήταν: 306 αγώνες, 7 Πρωτάθλημα κατασκευαστών, 1566 βαθμοί, 91 νίκες, 43 δεύτερες και 21 τρίτες θέσεις (155 συνολικά βάθρα), 68 πρώτες θέσεις εκκίνησης (pole position), 77 ταχύτεροι γύροι, ενώ είχε ακόμα 66 τερματισμούς στις βαθμολογούμενες θέσεις, 63 εγκαταλείψεις και άλλους 20 τερματισμούς εκτός βαθμολογούμενων θέσεων, ενώ σε 2 αγώνες ακυρώθηκε.
Ως μάνατζερ, είχε τον Βίλι Βέμπερ από τα χρόνια ακόμα που ήταν στα καρτ, ενώ αργότερα και μέχρι και σήμερα, η μάνατζερ του είναι η Σαμπίνε Κεμ.
Με την Jordan 191 με την οποία πραγματοποίησε τις πρώτες εμφανίσεις του το 1991
Στις 25 Αυγούστου του 1991 ο Έντι Τζόρνταν, επιλέγει για την νεοσύστατη ομάδα του (Τζόρνταν-Jordan) έναν νεαρό οδηγό, του οποίου μόλις είχε αγοράσει τα δικαιώματα από την ομάδα της Mercedes έναντι του ποσού των 150.000$, διότι έπρεπε να αντικαταστήσει, για το Γκραν-Πρι του Βελγίου, τον φυλακισμένο οδηγό της ομάδας του, Μπερτράν Γκασό, ο οποίος είχε τιμωρηθεί σε 2 μήνες φυλάκιση, εξαιτίας ενός βίαιου περιστατικού που είχε με έναν οδηγό ταξί στην Μεγάλη Βρετανία, λίγους μήνες νωρίτερα.[4] Ο νεαρός οδηγός που τον αντικατέστησε ήταν ο Μίχαελ Σουμάχερ. Νωρίτερα εκείνη την αγωνιστική περίοδο, ο Σουμάχερ είχε έρθει σε πρώτη επαφή με την Φόρμουλα 1 οδηγώντας στις ελεύθερες δοκιμές του Γκραν-Πρι του Σίλβερστοουν (Silverstone), στην Αγγλία. Στην κατατακτήρια περίοδο του Γκραν-Πρι του Βελγίου, κατάφερε να κάνει τον 8ο ταχύτερο χρόνο (ξεκίνησε 7ος λόγω ποινής στον Ρικάρντο Πατρέζε, οδηγό της Williams), αποτέλεσμα που ήταν το καλύτερο για την ομάδα της Jordan σε όλη την χρονιά (η οποία κατά την πρώτη της περίοδο στην Φόρμουλα 1, πραγματοποίησε πολύ μέτριες εμφανίσεις). Ωστόσο ο αγώνας δεν θα εξελιχθεί θετικά για τον ίδιο και την ομάδα (παρ' ότι στην εκκίνηση πέρασε την Ferrari του Ζαν Αλέσι και την Benetton του Νέλσον Πικέ, ο οποίος στην συνέχεια τον ξαναπροσπέρασε), αλλά εγκατέλειψε στον πρώτο κιόλας γύρο, με πρόβλημα στον συμπλέκτη.[5]
Με την Benetton το 1992 στο Γκραν-Πρι του Μονακό
Μετά την πρώτη του εμφάνιση σε Γκραν-Πρι, ο Φλάβιο Μπριατόρε, γενικός διευθυντής της Μπένετον-Φορντ (Benetton-Ford), αποφάσισε να προσλάβει τον νεαρό Μίχαελ στην ομάδα του. Στο Βέλγιο, ο Μίχαελ κατατάχθηκε ανάμεσα από τα δύο μονοθέσια της ομάδας της Benetton, γεγονός που εντυπωσίασε τον Μπριατόρε, ο οποίος, εκμεταλλευόμενος έναν όρο που υπήρχε στο συμβόλαιο του Σουμάχερ με την Jordan,[6] έφερε τον νεαρό Γερμανό στην Ιταλοαγγλική ομάδα και του έδωσε θέση οδηγού, δίπλα στον Βραζιλιάνο, τρεις φορές Παγκόσμιο πρωταθλητή, Νέλσον Πικέ (ο οποίος στο φινάλε της σεζόν αποχώρησε από το άθλημα). Όταν τελείωσε η πρώτη του χρονιά στο άθλημα (1991), είχε αποκομίσει 4 βαθμούς σε 3 αγώνες με την ομάδα της Benetton (τους μισούς από όσους μάζεψε ο Ρομπέρτο Μορένο σε 11 αγώνες, τον οποίο αντικατέστησε), πραγματοποιώντας πολύ καλές εμφανίσεις, τερματίζοντας σε ένα Γκραν-Πρι στην 5η θέση και σε άλλα δύο στην 6η, ενώ είχε 2 εγκαταλείψεις στα δύο τελευταία Γκραν-Πρι, καταλαμβάνοντας την 14η θέση στην τελική κατάταξη του πρωταθλήματος οδηγών, με τον Άιρτον Σέννα, οδηγό της McLaren, να παίρνει το πρωτάθλημα για το 1991 και να πανηγυρίζει τον τρίτο και τελευταίο τίτλο του.[7]
Το 1992 ο ανταγωνισμός στη Φόρμουλα 1 είναι πολύ έντονος: Η Χόντα (Honda) αποχωρεί από τους αγώνες, ως προμηθευτής κινητήρων και η Μακλάρεν (McLaren), που συνεργαζόταν μαζί της, αγωνιζόταν με κινητήρες από την προηγούμενη περίοδο. Η ομάδα της Γουίλιαμς (Williams-Renault) έχει κάνει πολύ μεγάλα βήματα στην εξέλιξη του μονοθεσίου της και η Benetton, με τους κινητήρες της Φορντ (Ford), έχει γίνει ιδιαίτερα ανταγωνιστική. Το τέλος της περιόδου βρίσκει τον Σουμάχερ στην τρίτη θέση του πρωταθλήματος οδηγών, πίσω από τους Μάνσελ και Πατρέζε (οι δύο οδηγοί της Williams), αλλά μπροστά από τον Άιρτον Σένα της McLaren. Στις 30 Αυγούστου της ίδιας χρονιάς, ο Σουμάχερ πέτυχε την πρώτη νίκη στην καριέρα του, στο Βελγικό Γκραν-Πρι,[8] ενώ συνολικά σε όλη την περίοδο, είχε ακόμα 7 τερματισμούς στην πρώτη τριάδα, καθώς και άλλες 3 παρουσίες στις βαθμολογούμενες θέσεις.
Το 1993, ο περσινός πρωταθλητής Νάιτζελ Μάνσελ, έχει προσωρινά εγκαταλείψει την ενεργό δράση και τη θέση του στην Williams παίρνει ο νεαρός Ντέιμον Χιλ, ενώ ο, μέχρι τότε, τρεις φορές παγκόσμιος πρωταθλητής, Αλέν Προστ, επιστρέφει στους αγώνες για μία τελευταία χρονιά και πλαισιώνει τον Χιλ στην ομάδα της Williams (στο φινάλε της σεζόν, ο Προστ πανηγύρισε τον τέταρτο και τελευταίο τίτλο του).[9] Και την νέα χρονιά, ο Σουμάχερ έκανε πολύ καλές εμφανίσεις, όμως η ανωτερότητα της Williams, οι πολλές μηχανικές βλάβες της Benetton, που τον ανάγκασαν να εγκαταλείψει στους 4 από τους 16 αγώνες (είχε άλλες 3 εγκαταλείψεις από οδηγικά λάθη) και οι εκπληκτικές επιδόσεις του Άιρτον Σένα της McLaren, ο όποιος πραγματοποίησε μία από τις καλύτερες περιόδους του, έστειλαν τον Μίχαελ στην τέταρτη θέση της τελικής κατάταξης του πρωταθλήματος οδηγών, μπροστά όμως από τον συναγωνιστή του, Ρικάρντο Πατρέζε, ο οποίος το 1993 οδηγούσε επίσης για λογαριασμό της Benneton (αυτή ήταν και η τελευταία του χρονιά στο άθλημα). Παρόλα αυτά, ο Σουμάχερ κέρδισε στο Γκραν-Πρι Πορτογαλίας, ενώ όλοι οι υπόλοιποι τερματισμοί του ήταν εντός της πρώτης τριάδας.
Προς το φινάλε της σεζόν, ο νέος πρόεδρος της Διεθνής Ομοσπονδίας Αυτοκινήτου (FIA), Μαξ Μόσλευ, ύστερα από πιέσεις διευθυντών ομάδων αλλά και οδηγών, όπως ο Άιρτον Σένα, που υποστήριζαν πως τα ηλεκτρονικά βοηθήματα που έχουν κυρίως οι κορυφαίες ομάδες, μειώνουν την επίδραση των οδηγών στο άθλημα, ανακοίνωσε πως από την επόμενη σεζόν (1994), όλα τα ηλεκτρονικά βοηθήματα των μονοθεσίων θα καταργηθούν, οδηγώντας σε μεγάλες αλλαγές στο άθλημα. Αυτές οι αλλαγές στους κανονισμούς βοηθούσαν τις μικρότερες ομάδες, που για πολλά χρόνια αγωνίζονταν χωρίς τέτοια βοηθήματα στα μονοθέσιά τους (ανάμεσα σε αυτές και η Benetton), ενώ ομάδες όπως η Williams που στηρίζονταν πολύ σε αυτήν την τεχνολογία, θα έβγαιναν ζημιωμένες.[10]
Τα δύο συνεχόμενα Πρωταθλήματα με την Benetton το 1994 και 1995Επεξεργασία
Η Benetton B194 του Μίχαελ Σουμάχερ, με την οποία αναδείχθηκε παγκόσμιος πρωταθλητής για πρώτη φορά στην καριέρα του το 1994
Παρ' όλες τις πιθανές δυσκολίες που θα αντιμετώπιζε η Williams την νέα χρονιά (1994), εξαιτίας των νέων κανονισμών, ο τρεις φορές παγκόσμιος πρωταθλητής, Άιρτον Σένα, παίρνει μεταγραφή για την ομάδα και όλοι μιλούσαν για μία άνετη επικράτηση. Τα γεγονότα, όμως, δεν εξελίχθηκαν σύμφωνα με τις προβλέψεις: Στους δύο πρώτους αγώνες ο Μίχαελ Σουμάχερ κέρδισε, με τον μεγάλο του τότε αντίπαλο (Σένα), να εγκαταλείπει και την Williams να δυσκολεύεται να βρει αγωνιστικό ρυθμό, ενώ στον τρίτο αγώνα, στην Ίμολα, συνέβησαν τα θανατηφόρα ατυχήματα των Σένα και Ρόλαντ Ράτζενμπεργκερ,[11][12] με τους οδηγούς να επηρεάζονται από τα συμβάντα αυτά και να λαμβάνουν μέτρα, ώστε οι αγώνες να εξελιχθούν με μεγαλύτερη ασφάλεια για την υπόλοιπη χρονιά. Μετά τα τραγικά γεγονότα της Ίμολα, άνοιξε ο δρόμος και για μία πρώτη θέση εκκίνησης (pole position) για τον Σουμάχερ (ο οποίος έχει αποκτήσει το υποκοριστικό «Σούμι»), από τον ακριβώς επόμενο αγώνα, στο Γκραν-Πρι του Μονακό. Σταδιακά όμως, η Williams αναβάθμισε το μονοθέσιό της και κυριάρχησε ξανά για την υπόλοιπη περίοδο, έναντι των άλλων ομάδων, με τον Ντέιμον Χιλ, ο οποίος πλέον ήταν ο πρώτος οδηγός της Williams, να διεκδικεί, μαζί με τον Σουμάχερ, το πρωτάθλημα οδηγών.
Οι έρευνες στα μονοθέσια της BenettonΕπεξεργασία
Οι πολύ καλές εμφανίσεις του Μίχαελ και ο ανταγωνιστικός του ρυθμός, δημιούργησε υπόνοιες στην Williams πως υπήρχε πιθανότητα η ομάδα της Benetton να χρησιμοποιεί παράνομα ηλεκτρονικά βοηθήματα, όπως αυτόματο κιβώτιο ταχυτήτων, στο μονοθέσιό της. Οι υπόνοιες αυτές οδήγησαν την Διεθνή Ομοσπονδία Αυτοκινήτου (FIA) στο να πραγματοποιήσει ελέγχους στα μονοθέσια της Benetton. Από τον έλεγχο που έγινε δεν προέκυψε ότι η Benetton χρησιμοποιούσε αυτόματο κιβώτιο ταχυτήτων, ωστόσο οι ερευνητές ανακάλυψαν ότι στα μονοθέσια υπήρχε λογισμικό που βοηθούσε στην εκκίνηση του οχήματος (launch control). Η ομάδα υποστήριξε ότι το λογισμικό αυτό χρησιμοποιούνταν μόνο κατά την διάρκεια των ελεύθερων δοκιμών που προηγούνταν των αγώνων, που σύμφωνα με τους κανονισμούς ήταν επιτρεπτό. Οι περεταίρω έρευνες στην τηλεμετρία που έγιναν, δεν οδήγησαν στο συμπέρασμα ότι το launch control χρησιμοποιήθηκε στις εκκινήσεις των αγώνων και έτσι δεν επιβλήθηκε τιμωρία στην ομάδα ή στους οδηγούς. Ωστόσο, η Ομοσπονδία απαίτησε την αφαίρεση του λογισμικού, με την Benetton να συναινεί και να το αφαιρεί, ενώ επέβαλλε και χρηματικό πρόστιμο στην ομάδα (100.000$).[13]
Το περιστατικό στο SilverstoneΕπεξεργασία
Όμως, οι αντιπαραθέσεις του Μίχαελ για το 1994 συνεχίστηκαν.[14] Συγκεκριμένα, στο Βρετανικό Γκραν-Πρι στο Silverstone, κατά την διάρκεια του γύρου σχηματισμού (γύρος που πραγματοποιείται για την προθέρμανση των ελαστικών των μονοθεσίων), ο Σουμάχερ, που ήταν να ξεκινήσει δεύτερος στον αγώνα, προσπέρασε, κατά παράβαση των κανονισμών, τον έτερο διεκδικητή του τίτλου, Ντέιμον Χιλ, που ήταν να ξεκινήσει πρώτος τον αγώνα. Οι αγωνοδίκες καθυστέρησαν να προβούν σε τιμωρία του Μίχαελ, ενώ όταν το έπραξαν ήταν εκπρόθεσμα (σύμφωνα με τους κανονισμούς της FIA). Η ποινή που επιβλήθηκε στον Σουμάχερ ήταν ΄΄5 δευτερόλεπτα stop and go΄΄ (ποινή που εκτίεται εντός των πιτ, με τον οδηγό να ακινητοποιεί το μονοθέσιό του για όσα δευτερόλεπτα έχει τιμωρηθεί). Ωστόσο, όταν οι αγωνοδίκες ενημέρωσαν την ομάδα του, ανακοίνωσαν πως η ποινή ήταν ΄΄5 δευτερόλεπτα΄΄ (ποινή, που προστίθεται στο τέλος του αγώνα, στο χρόνο του οδηγού). Όταν οι αγωνοδίκες είδαν πως ο Μίχαελ δεν εξέτισε την ποινή stop and go στα προβλεπόμενα χρονικά όρια, επέβαλλαν στον οδηγό μαύρη σημαία (ακύρωση-αποκλεισμός του οδηγού από το Γκραν-Πρι). Μετά από συζητήσεις των αγωνοδικών και του διευθυντή της Benetton, Φλάβιο Μπριατόρε, τελικά ο Σουμάχερ εξέτισε την σωστή ποινή του (stop and go), 14 γύρους μετά την επιβολή της, ενώ η μαύρη σημαία μετά από λίγη ώρα αποσύρθηκε, αφού οι αγωνοδίκες παραδέχθηκαν ότι έδωσαν λάθος ποινή. Το επεισοδιακό φινάλε του αγώνα βρίσκει τον Μίχαελ δεύτερο, πίσω από τον Ντέιμον Χιλ. Λίγες εβδομάδες μετά όμως, η FIA τιμώρησε τον Σουμάχερ με αποκλεισμό από το Βρετανικό Γκραν-Πρι, διότι αγνόησε την μαύρη σημαία, χάνοντας έτσι την δεύτερη θέση που κατέκτησε, ενώ τον τιμώρησε με επιπλέον αποκλεισμό δύο αγώνων, ποινή πολύ αυστηρή, αφού ποτέ στο παρελθόν δεν υπήρξε παρόμοια τιμωρία για το ίδιο παράπτωμα.
Το περιστατικό στο Βέλγιο και το επεισοδιακό φινάλε της σεζόν 1994Επεξεργασία
Επίσης, στο Βελγικό Γκραν-Πρι, τον τελευταίο αγώνα πριν ο Μίχαελ εκτίσει την ποινή του αποκλεισμού του για δύο αγώνες, οι αγωνοδίκες προχώρησαν σε εκ νέου αποκλεισμό του και σε αυτό το Γκραν-Πρι. Σε εκείνον τον αγώνα χρησιμοποιήθηκε, για πρώτη φορά στο άθλημα, η ξύλινη ράβδος στο σασί των μονοθεσίων, με σκοπό την μείωση της τελικής ταχύτητας των οχημάτων, για λόγους ασφαλείας. Η καρό σημαία βρήκε τον Σουμάχερ στην πρώτη θέση όμως, όταν οι αγωνοδίκες εξέτασαν την ράβδο στο μονοθέσιό του, βρήκαν πως ήταν ελάχιστα μικρότερη από τις προδιαγραφές που έθεσαν με αποτέλεσμα να προβούν σε αποκλεισμό του Μίχαελ, μία ποινή που λίγο καιρό αργότερα καταργήθηκε, για παρόμοια παραπτώματα, ενώ νικητής του Γκραν-Πρι αναδείχθηκε ο ανταγωνιστής του για τον τίτλο, Ντέιμον Χιλ (τερμάτησε δεύτερος στο Γκραν-Πρι, πίσω από τον Σουμάχερ), παίρνοντας σημαντικούς βαθμούς για την συνέχεια.
Με τον Σουμάχερ να χάνει το 1/4 του πρωταθλήματος ύστερα από την επιβολή ποινών (4 στους 16 αγώνες), ο έτερος διεκδικητής του τίτλου, Ντέιμον Χιλ, κατάφερε να εκμηδενίσει την διαφορά του από τον πρωτοπόρο Μίχαελ στον 1 βαθμό, ενώ έμενε μόλις ένας αγώνας για την λήξη του πρωταθλήματος. Στο Γκραν-Πρι της Αδελαΐδας στην Αυστραλία, ο Ντέιμον Χιλ κατάφερε να φτάσει τον Σουμάχερ που βρισκότανε στην πρώτη θέση και προσπάθησε να τον προσπεράσει στην επόμενη στροφή της πίστας, όμως οι δύο οδηγοί, βρισκόμενοι πλάι-πλάι στην είσοδο της στροφής, έστριψαν ταυτόχρονα, με αποτέλεσμα να συγκρουστούν και τελικά να εγκαταλείψουν και οι δύο τον αγώνα,[15] γεγονός που έχρισε τον Μίχαελ πρωταθλητή, για πρώτη φορά στην καριέρα του,[16] αφού με την εγκατάλειψη και των δύο οδηγών, ο Σουμάχερ κράτησε το προβάδισμα του ενός βαθμού. Οι αγωνοδίκες θεώρησαν το περιστατικό ως αγωνιστικό συμβάν, ενώ ο Ντέιμον Χιλ και η Williams κατηγόρησαν τον Σουμάχερ πως χτύπησε επίτηδες τον Ντέιμον με σκοπό να τον βγάλει εκτός αγώνα, όμως η ομάδα της Williams, ύστερα από μία ταραχώδη σεζόν, αποφάσισε να μην διεκδικήσει το πρωτάθλημα οδηγών στα δικαστήρια. Στο πρωτάθλημα κατασκευαστών, νικήτρια αναδείχθηκε η ομάδα της Williams, όπου τερμάτισε 15 βαθμούς μπροστά από την ομάδα του Μίχαελ, την Benetton.
Ο Μίχαελ Σουμάχερ οδηγώντας για την Benetton στο Βρετανικό Γκραν-Πρι (1995)
Η επικράτηση το 1995Επεξεργασία
Το 1995 οι ομάδες της Benetton και Williams διαθέτουν τον ίδιο κινητήρα της Ρενό (Renault), πράγμα που κάνει και τις δύο ομάδες ισοδύναμες. Επιπλέον, η Φερράρι (Ferrari) έχει κάνει σημαντικά βήματα προόδου, χωρίς όμως ακόμη να είναι από τους διεκδικητές του τίτλου. Έτσι, γίνεται φανερό ότι και το 1995 θα είναι μία επανάληψη της προηγούμενης χρονιάς, με τον Μίχαελ και τον Ντέιμον να διεκδικούν το πρωτάθλημα. Τελικά, για το 1995, ο Σουμάχερ δεν άφησε κανέναν να αμφισβητήσει την κυριαρχία του, και με 9 νίκες, 1 δεύτερη, 1 τρίτη θέση και 1 τερματισμό στις βαθμολογούμενες θέσεις, έφτασε στην κατάκτηση του δεύτερου πρωταθλήματος στην καριέρα του (και δεύτερου συνεχόμενου). Ωστόσο και αυτήν την χρονιά δεν έλειπαν οι αντιπαραθέσεις, καθώς σε δύο αγώνες (Βρετανικό και Ιταλικό Γκραν-Πρι) ο Ντέιμον Χιλ, με δική του υπαιτιότητα, συγκρούστηκε με τον Μίχαελ, αναγκάζοντας και τους δύο σε εγκατάλειψη. Κατά σύμπτωση, και τους δύο αγώνες στους οποίους υπήρξε σύγκρουση μεταξύ Σουμάχερ και Χιλ το '95, νικήθηκαν από τον teammate (συναγωνιστή) του Σουμάχερ στην Benetton, Τζόνι Χέρμπερτ. Την χρονιά αυτήν, το πρωτάθλημα κατασκευαστών το κατέκτησε η Benetton. Αυτό ήταν το πρώτο και το μοναδικό πρωτάθλημα που κατέκτησε η Ιταλοαγγλική εταιρία στην ιστορία της Φόρμουλα 1.
Με το τέλος της σεζόν του 1995, ο Μίχαελ Σουμάχερ αποχώρησε από την ομάδα της Benetton. Ο απολογισμός του μετά από 5 χρόνια στην Ιταλοαγγλική ομάδα ήταν: 68 αγώνες, 2 Πρωταθλήματα οδηγών, 1 Πρωτάθλημα κατασκευαστών, 303 βαθμοί, 19 νίκες, 11 δεύτερες και 8 τρίτες θέσεις (38 συνολικά βάθρα), 10 πρώτες θέσεις εκκίνησης (pole position), 23 ταχύτεροι γύροι, ενώ είχε ακόμα 7 τερματισμούς στις βαθμολογούμενες θέσεις, 19 εγκαταλείψεις και άλλους 2 τερματισμούς εκτός βαθμολογούμενων θέσεων, ενώ σε 2 αγώνες ακυρώθηκε. Η τελευταία του νίκη με την Benetton ήταν στο Ιαπωνικό Γκραν-Πρι, στις 29 Οκτωβρίου 1995, ενώ η τελευταία του pole position με την ομάδα σημειώθηκε στον ίδιο αγώνα.
Στη Φερράρι (Ferrari) (1996-1999)Επεξεργασία
Με την Ferrari το 1997 στο Γερμανικό Γκραν-Πρι
Προς το φινάλε της σεζόν του 1995, έγινε φανερό πως ο Μίχαελ δεν θα συνέχιζε για την επόμενη χρονιά στην Benetton. Οι ομάδες που ενδιαφέρονταν για αυτόν ήταν οι Williams, McLaren και Ferrari (Φερράρι). Αν και η προοπτική της Williams φαινόταν η πιο δελεαστική, αφού αποτελούσε την ισχυρότερη ομάδα στο άθλημα, εντούτοις ο Σουμάχερ επέλεξε την Ferrari, με την οποία όμως γνώριζε πως θα υπολείπονταν από τους αντιπάλους της.[17] Το 1996 λοιπόν, η Ferrari, μαζί με τον Μίχαελ, προσλαμβάνει και τον Ιρλανδό Έντι Ιρβάιν, αντικαθιστώντας τους Ζαν Αλέσι και Γκέρχαρντ Μπέργκερ, οι οποίοι μετακινήθηκαν στην Benetton. Ο Σουμάχερ πραγματοποιεί μία πολύ καλή προσπάθεια, όμως η έλλειψη ανταγωνιστικότητας της Ferrari, τα πολλά μηχανικά προβλήματα της ομάδας και η πολύ ανώτερη αγωνιστικά Williams-Renault, φέρνουν τον Μίχαελ στην τρίτη θέση της τελικής κατάταξης στο πρωτάθλημα οδηγών, έχοντας 4 pole position και κατακτώντας 3 νίκες, άλλα 5 βάθρα και 1 τερματισμό στις βαθμολογούμενες θέσεις, με τους Χιλ (πρώτος και μοναδικός του τίτλος) και Βιλνέβ (στην πρώτη του χρονιά στο άθλημα) της Williams να προηγούνται. Η πρώτη από τις 72 νίκες του Σουμάχερ με τα χρώματα της Ferrari ήρθε στο Ισπανικό Γκραν-Πρι, στις 2 Ιουνίου 1996, ενώ κατά το μεγαλύτερο μέρος του αγώνα το μονοθέσιό του είχε πρόβλημα στον κινητήρα, γεγονός που τον ανάγκασε να κινείται με μικρότερη ταχύτητα. Παρόλα αυτά, τερμάτισε 45 δευτερόλεπτα μπροστά από τον δεύτερο οδηγό της κατάταξης, Ζαν Αλέσι.[18]
Το 1997 η Ferrari έχει ένα σαφώς πιο αναβαθμισμένο μονοθέσιο, όμως ακόμα η Williams βρίσκεται σε ισχυρότερη θέση, παρόλο που ο πρωταθλητής του 1996, Ντέιμον Χιλ, αποχωρεί από την ομάδα μετά από τέσσερα χρόνια, με τον Γερμανό Χάιντς-Χάραλντ Φρέντσεν να παίρνει την θέση του. Παρότι η Ferrari υστερεί σαφώς από την ανταγωνίστριά της Williams, ο Σουμάχερ πραγματοποιεί πάρα πολύ καλές εμφανίσεις και μέχρι το τέλος της περιόδου, ανταγωνίζεται με τον Βιλνέβ για τον τίτλο. Τελικά ο Καναδός Βιλνέβ, που οδηγούσε για την Williams, επικρατεί και γίνεται Παγκόσμιος πρωταθλητής (για πρώτη και μοναδική φορά στην καριέρα του), αφού στον τελευταίο αγώνα της σεζόν, στο Ευρωπαϊκό Γκραν-Πρι, στην πίστα του Χερέζ στην Ισπανία, ο Σουμάχερ, όντας στην πρώτη θέση και έτοιμος να δεχτεί το προσπέρασμα του Βιλνέβ, προσπάθησε να τον βγάλει εκτός πίστας και να διατηρήσει την πρωτοπορία που είχε στον βαθμολογικό πίνακα των οδηγών με έναν βαθμό διαφορά, με τον Μίχαελ τελικά να εγκαταλείπει τον αγώνα και τον Βιλνέβ να τερματίζει τρίτος και να παίρνει το πρωτάθλημα.[19][20] Αποτέλεσμα όλων αυτών ήταν η τιμωρία του Σουμάχερ από την FIA με ακύρωση όλης της χρονιάς για τον ίδιο, κράτησε όμως τους βαθμούς και τα βάθρα που κατέκτησε μέσα στην σεζόν.
Το 1998 η Ρενό (Renault) αποχωρεί από την Φόρμουλα 1, ως προμηθευτής κινητήρων και έτσι η Williams, μην έχοντας πλέον ισχυρούς κινητήρες, έχασε την δύναμη της. Όμως, όσοι βιάστηκαν να βγάλουν την "Σκουντερία" (Scuderia - προσωνύμιο της Ferrari) πρώτη, δεν είχαν λάβει υπόψη τους την παρουσία της ΜακΛάρεν-Μερτσέντες (McLaren-Mercedes), η οποία εξελίσσει πάρα πολύ το μονοθέσιό της και πλέον είναι αυτή η κυρίαρχη δύναμη στην Φόρμουλα 1, φέρνοντας τους Σουμάχερ και Ferrari στην ίδια θέση με την περυσινή, να υστερούν δηλαδή από τον πρωτοπόρο. Με οδηγούς τους Χάκινεν και Κούλθαρντ, η McLaren πραγματοποιεί πολύ καλές εμφανίσεις και τελικά ανακηρύσσεται Πρωταθλήτρια Κατασκευαστών (κατακτώντας το όγδοο και τελευταίο της πρωτάθλημα στη σχετική κατηγορία). Ο Σουμάχερ κατατάσσεται δεύτερος στο Πρωτάθλημα Οδηγών, με 14 βαθμούς διαφορά από τον Χάκινεν που ανακηρύσσεται Πρωταθλητής, έχει όμως σοβαρά παράπονα από τον έτερο οδηγό της McLaren, τον Σκωτσέζο Ντέιβιντ Κούλθαρντ. Συγκεκριμένα, στην διάρκεια του επεισοδιακού Βελγικού Γκραν-Πρι, ο Κούλθαρντ βρισκόταν έναν γύρο πίσω από τον πρωτοπόρο Μίχαελ και έπρεπε να τον αφήσει να περάσει, σύμφωνα με τους κανονισμούς. Αυτός όμως, αντί να αλλάξει αγωνιστική γραμμή ώστε να δεχτεί το προσπέρασμα, επέλεξε να επιβραδύνει πάνω στην αγωνιστική γραμμή της πίστας, με τον επερχόμενο Μίχαελ να μην αντιλαμβάνεται την κίνησή του, εξαιτίας της έντονης βροχόπτωσης, με αποτέλεσμα να συγκρουστεί μαζί του και τελικά να εγκαταλείψει τον αγώνα.[21]
Η άκρως ανταγωνιστική σεζόν του 1998 στη Φόρμουλα 1 έδειξε ότι η επόμενη περίοδος θα ήταν γεμάτη εκπλήξεις. Το 1999 οι προβλέψεις αυτές επαληθεύονται, με την McLaren να είναι ακόμα στην κορυφή και την Ferrari, με πρώτο οδηγό τον Σουμάχερ και δεύτερο τον Ιρβάιν, να διεκδικεί τον τίτλο της Πρωταθλήτριας, ενώ η πρώτη ομάδα στην οποία αγωνίστηκε ο Μίχαελ (Jordan), πραγματοποιεί την καλύτερή της χρονιά στο άθλημα, με τον πρώτο της οδηγό, Χάιντς-Χάραλντ Φρέντζεν (το 1999 μετακινήθηκε από την Williams στην Jordan), να είναι κοντά στους πρωτοπόρους για το μεγαλύτερο μέρος της σεζόν. Και οι τρεις οδηγοί των McLaren-Mercedes και Ferrari (Χάκινεν, Σουμάχερ και Ιρβάιν) διεκδικούν, αρχικά, τον τίτλο. Στον όγδοο, όμως, αγώνα, στο Γκραν-Πρι της Βρετανίας, ο Σουμάχερ, εξαιτίας προβλήματος στα φρένα του μονοθεσίου του, στον πρώτο γύρο, βγήκε εκτός πίστας και χτύπησε με δύναμη στα προστατευτικά τοιχώματα της πίστας και τραυματίστηκε, με αποτέλεσμα να χάσει αρκετούς αγώνες (έξι),[22] με τον Φινλανδό Μίκα Σάλο να τον αντικαθιστά. Τελικά, το φινάλε του πρωταθλήματος βρίσκει τον Σουμάχερ στην 5η θέση του βαθμολογικού πίνακα με τον Ιρβάιν να τερματίζει 2ος πίσω από τον Χάκινεν, χάνοντας το πρωτάθλημα στον τελευταίο αγώνα, στο Ιαπωνικό Γκραν-Πρι. Για τον Χάκινεν, ήταν το δεύτερο συνεχόμενο και τελευταίο του πρωτάθλημα. Όμως, η Ferrari, εκείνη την χρόνια κατέκτησε τον τίτλο στο Πρωτάθλημα Κατασκευαστών, μετά από 16 χρόνια (1983). Το 1999 ήταν η χρονιά που αποτέλεσε την έναρξη της κυριαρχίας της Ferrari στο άθλημα.
Τα πέντε συνεχόμενα Πρωταθλήματα με την Ferrari (2000-2004)Επεξεργασία
Η Ferrari F1-2000, με την οποία ο Μίχαελ κατέκτησε το πρώτο του πρωτάθλημα με την Σκουντερία το 2000 (και τρίτο συνολικά)
Το 2000, ο Ιρβάιν αποχώρησε από την ομάδα μετά από τέσσερα χρόνια και προσλήφθηκε στην νεοσύστατη Jaguar, με την θέση του να παίρνει ο έμπειρος Βραζιλιάνος Ρούμπενς Μπαρικέλο. Παρόλο τον πολύ δυνατό ανταγωνισμό μεταξύ Ferrari-McLaren και Σουμάχερ-Χάκινεν, αυτήν την φορά θα είναι ο Μίχαελ που θα επικρατήσει επί του Φινλανδού διεκδικητή, κατακτώντας τον τρίτο Παγκόσμιο τίτλο του (και πρώτο με την Ferrari), συγκεντρώνοντας συνολικά 108 βαθμούς. Ήταν ο πρώτος Παγκόσμιος τίτλος για οδηγό της Ferrari, μετά το 1979 και τον Τζόντι Σέκτερ, που οδηγούσε τότε για λογαριασμό της Scuderia. Μαθηματικά, ο Σουμάχερ κατέκτησε το πρωτάθλημα στον προτελευταίο αγώνα στην Ιαπωνία, ενώ με το πέσιμο της καρό σημαίας, ξέσπασε σε λυγμούς και έντονους πανηγυρισμούς.[23] Η Ferrari, αναδείχτηκε επίσης πρωταθλήτρια κατασκευαστών για δεύτερη συνεχόμενη χρονιά.
Το 2001, θα είναι ο έτερος οδηγός της McLaren, Ντέιβιντ Κούλθαρντ, που θα ανταγωνιστεί με τον Σουμάχερ για τον τίτλο, όμως ο Μίχαελ πραγματοποιεί μία πολύ καλή χρονιά και κατατάσσεται πρώτος με 123 βαθμούς, αφήνοντας τον δεύτερο Κούλθαρντ 58 βαθμούς πίσω και αναδείχτηκε έτσι, Πρωταθλητής για τέταρτη φορά στην καριέρα του, ενώ και η Ferrari κερδίζει ξανά, τον τίτλο των κατασκευαστών. Στο φινάλε της σεζόν, ο ανταγωνιστής του για τέσσερα χρόνια, Μίκα Χάκινεν, αποφάσισε να εγκαταλείψει την ενεργό δράση.[24]
Το 2002, η Ferrari ήταν πλέον πολύ πιο ισχυρή κατακτώντας εύκολα το πρωτάθλημα. Επίσης, οι οδηγοί της έκαναν σχετικά εύκολα το 1-2 στον βαθμολογικό πίνακα, με τον Μίχαελ να ανακηρύσσεται Πρωταθλητής, πραγματοποιώντας μία αψεγάδιαστη χρονιά, τερματίζοντας και στα 17 Γκραν-Πρι της σεζόν στην πρώτη τριάδα (11 πρώτες θέσεις, 5 δεύτερες, 1 τρίτη). Δεύτερη ομάδα τερμάτισε η παλιά αντίπαλος Williams-BMW (η οποία πλέον προμηθευόταν κινητήρες από την εταιρία της BMW), στην οποία οδηγούσαν οι Χουάν Πάμπλο Μοντόγια και ο αδελφός του Μίχαελ, Ραλφ Σουμάχερ.
ο Σουμάχερ το 2004 στην πίστα της Ινδιανάπολης (ΗΠΑ)
Το 2003 ήταν μία από τις καλύτερες περιόδους των τελευταίων ετών της Φόρμουλα 1, καθώς τρεις ομάδες διεκδικούν τον τίτλο: Είναι οι Ferrari, Williams και McLaren, ενώ οι οδηγοί τους (Σουμάχερ, Μπαρικέλο, Ράικονεν, Μοντόγια και Ραλφ) διεκδικούν, για το μεγαλύτερο μέρος της σεζόν, τον τίτλο του καλύτερου οδηγού. Χαρακτηριστικό είναι πως μετά το Βρετανικό Γκραν-Πρι και με μονάχα 5 αγώνες να απομένουν, η διαφορά του πρώτου στην βαθμολογία Μίχαελ, με τον πέμπτο Μπαρικέλο ήταν μόλις στους 20 βαθμούς. Τελικά, η κούρσα για το πρωτάθλημα οδηγών ήταν για τρεις (Σουμάχερ, Ράικονεν, Μοντόγια), με τον Μίχαελ να επικρατεί του δεύτερου Ράικονεν μόλις για 2 βαθμούς και να γίνεται για έκτη φορά Παγκόσμιος Πρωταθλητής, ξεπερνώντας τον θρυλικό Αργεντινό Χουάν Μανουέλ Φάντζιο που είχε πέντε πρωταθλήματα.[25] Επίσης, η Ferrari επικρατεί ξανά επί της Williams με 14 βαθμούς διαφορά (στην τελευταία χρονιά που οι δύο ομάδες ανταγωνίστηκαν για το πρωτάθλημα), κερδίζοντας τον πέμπτο συνεχόμενο τίτλο της στο πρωτάθλημα κατασκευαστών. Ξεχωριστό, για τον Μίχαελ και τον αδελφό του Ραλφ, ήταν το τέταρτο Γκραν-Πρι της περιόδου στην Ίμολα, διότι λίγες ώρες πριν τον αγώνα, οι αδελφοί Σουμάχερ (Μίχαελ-Ραλφ) πληροφορήθηκαν τον θάνατο της μητέρας τους, ωστόσο αποφάσισαν να αγωνιστούν κανονικά,[26] με τον Μίχαελ να κερδίζει τον αγώνα και τον Ραλφ να τερματίζει τέταρτος.
Το 2004 η Ferrari έχει ως βασικό αντίπαλο την έκπληξη: Επιστρέφει στους αγώνες η Χόντα (Honda), με την ομάδα BAR-Honda και οδηγούς τους Τζένσον Μπάτον και Τακούμα Σάτο, ενώ και η Renault, επιστρέφοντας και αυτή, εξελίσσει ένα πολλά υποσχόμενο μονοθέσιο, όπου στην θέση του γενικού διευθυντή βρίσκεται ο παλιός γνώριμος του Σουμάχερ, από τα χρόνια της Benetton, Φλάβιο Μπριατόρε. Όπως όμως και το 2002, έτσι και το 2004 η Ferrari είναι μπροστά από τον ανταγωνισμό και τελικά η περίοδος λήγει με εύκολη επικράτηση της, καθώς και του Σουμάχερ, που γίνεται Παγκόσμιος Πρωταθλητής για έβδομη και τελευταία φορά στην καριέρα του (και πέμπτη συνεχόμενη με την Ferrari).[27] Για την Ferrari ήταν ο έκτος συνεχόμενος και συνολικά ο 14ος τίτλος κατασκευαστών που κατέκτησε στην πολύχρονη ιστορία της (κατέκτησε άλλα δύο πρωταθλήματα τις χρονιές 2007 και 2008 φτάνοντας συνολικά τους 16 τίτλους).
Η κάμψη με την Ferrari και η πρώτη αποχώρηση (2005-2006)Επεξεργασία
Ο Σουμάχερ πίσω από τον Κίμι Ραικόνεν στο Γκραν-Πρι του Καναδά το 2005
Το 2005 η Ferrari δεν κάνει μεγάλη πρόοδο στην εξέλιξη των μονοθέσιων της και σε συνδυασμό με τις αλλαγές στους κανονισμούς, βρίσκεται πλέον πίσω από τις McLaren-Mercendes και Renault. Έτσι, ο Σουμάχερ σε μία μέτρια χρονιά, τερματίζει στην τρίτη θέση του Πρωταθλήματος οδηγών, πίσω από τους Φερνάντο Αλόνσο και Κίμι Ράικονεν, έχοντας μόλις μία pole position, μία νίκη και άλλες τέσσερις παρουσίες στην πρώτη τριάδα.
Ούτε όμως και το 2006 η Ferrari δεν δείχνει να προσαρμόζεται εύκολα στις αλλαγές των κανονισμών και στους νέου τύπου κινητήρες. Παρόλα αυτά, ο Σουμάχερ μέχρι το τέλος διεκδικεί τον τίτλο, τον όποιο έχασε ουσιαστικά στον προτελευταίο αγώνα, στον οποίο είχε την ατυχία να εγκαταλείψει από σπάσιμο κινητήρα, όντας στην πρώτη θέση και ο Αλόνσο με Renault πήρε την πρωτοπορία και εν τέλει την νίκη και τελικά το πρωτάθλημα για το 2006 (δεύτερος συνεχόμενος και τελευταίος του τίτλος). Για την ιστορία, στον τελευταίο αγώνα ο Μίχαελ τερμάτισε 4ος. Ο Σουμάχερ είχε από την αρχή της περιόδου δηλώσει ότι με τη λήξη των αγώνων θα εγκατέλειπε την ενεργό δράση, κάτι που έπραξε στο τέλος της χρονιάς.[28] Η τελευταία pole position του Μίχαελ Σουμάχερ με την ομάδα της Ferrari σημειώθηκε στο Γαλλικό Γκραν-Πρι στις 15 Ιουλίου 2006, ενώ η τελευταία νίκη με την ομάδα (αλλά και της καριέρας του), ήρθε λίγους αγώνες μετά στο Γκραν-Πρι της Κίνας στις 1 Οκτωβρίου 2006.[29]
Ο απολογισμός του μετά από 11 χρόνια στην ομάδα της Ferrari ήταν: 179 αγώνες, 5 Πρωταθλήματα οδηγών, 6 Πρωταθλήματα κατασκευαστών, 1066 βαθμοί, 72 νίκες, 32 δεύτερες και 12 τρίτες θέσεις (116 συνολικά βάθρα), 58 πρώτες θέσεις εκκίνησης (pole position), 53 ταχύτεροι γύροι, ενώ είχε ακόμα 29 τερματισμούς στις βαθμολογούμενες θέσεις, 29 εγκαταλείψεις και άλλους 5 τερματισμούς εκτός βαθμολογούμενων θέσεων.
Επανεμφάνιση με την Μερτσέντες (Mercedes) (2010-2012) και δεύτερη αποχώρησηΕπεξεργασία
Με την Mercedes στο Γκραν-Πρι της Μαλαισίας το 2011
Το 2009 ο τραυματισμός του Φελίπε Μάσα (οδηγού της Ferrari από το 2006) στο Ουγγρικό Γκραν-Πρι, έφερε τον Σουμάχερ στο προσκήνιο για μία πιθανή αντικατάσταση του οδηγού της Ferrari. Προς αυτήν την κατεύθυνση ξεκίνησε εντατική προπόνηση,[30] εντούτοις, ένας τραυματισμός στο λαιμό κατά τη διάρκεια αγώνα μοτοσυκλετών, στον οποίο είχε συμμετάσχει νωρίτερα το 2009, αποδείχτηκε επίπονος και τον οδήγησε στην ματαίωση της επιστροφής του στο κόκπιτ (η θέση του οδηγού στο μονοθέσιο), με τον οδηγό-δοκιμαστή της Ferrari, Λούκα Μπαντοέρ, να παίρνει τη θέση του.[31] Ωστόσο, στις 23 Δεκεμβρίου 2009 επιβεβαιώθηκε από την ομάδα της Μερτσέντες (Mercedes), ότι ο Σουμάχερ είχε υπογράψει συμβόλαιο για να συμμετέχει ξανά σε αγώνες της Φόρμουλα 1 με ομόσταβλό του (συναγωνιστή-teammate) τον Νίκο Ρόσμπεργκ, για το 2010.[32][33] Η Mercedes πήρε την διεύθυνση της ομάδας Brawn GP, πρωταθλήτριας της προηγούμενης χρονιάς (2009) την οποία προμήθευε με κινητήρα, κάνοντας έτσι την επανεμφάνισή της ως κατασκευάστρια μονοθέσιου Φόρμουλα 1 μετά από 55 χρόνια (1955). Ο Σουμάχερ πήρε την θέση του παγκόσμιου πρωταθλητή της προηγούμενης χρονιάς Τζένσον Μπάτον, ο οποίος υπέγραψε στην άλλη ομάδα που τροφοδοτούσε με κινητήρες η Mercedes, την Mclaren.
Ο Μίχαελ Σουμάχερ, λίγο πριν το Γκραν-Πρι των Ηνωμένων Πολιτειών το 2012
Η χαμηλή δυναμική της Mercedes τα πρώτα χρόνια μετά την επιστροφή της στο άθλημα, σε σχέση με τις κορυφαίες ομάδες (Red Bull, Ferrari, McLaren), αλλά και η μεγάλη ηλικία του Μίχαελ, όταν επέστρεψε στο άθλημα (41 ετών), είχαν σαν αποτέλεσμα να πραγματοποιήσει μέτριες χρονιές, με πολύ συχνές παρουσίες στις βαθμολογούμενες θέσεις, χωρίς ωστόσο κάποιον τερματισμό στην πρώτη τριάδα. Το 2012, που ήταν και η τελευταία του χρονιά στο άθλημα, ήταν και η χειρότερη μετά την επιστροφή του και πιθανώς η χειρότερη σε ολόκληρη την καριέρα του, αφού εκτός από τον μη αγωνιστικό ρυθμό του μονοθεσίου, είχε να αντιμετωπίσει και σωρεία μηχανικών προβλημάτων που τον ανάγκασαν να εγκαταλείψει σε 6 αγώνες. Παρόλα αυτά, στο Γκραν-Πρι του Μονακό κατάφερε στις κατατακτήριες δοκιμές, να κάνει τον καλύτερο χρόνο, παίρνοντας την pole posision, που ήταν και η τελευταία στην καριέρα του. Εξαιτίας όμως μίας τιμωρίας που δέχτηκε για μία σύγκρουση στον προηγούμενο αγώνα, εκκίνησε τελικά από την έκτη θέση, με τον Μαρκ Γουέμπερ της Red Bull να εκκινεί πρώτος (έκανε τον δεύτερο καλύτερο χρόνο στα δοκιμαστικά).[34] Δύο αγώνες μετά, στο Ευρωπαϊκό Γκραν-Πρι στην Βαλένθια, θα τερματίσει στην τρίτη θέση, πίσω από τους Αλόνσο και Ράικονεν, στο μοναδικό, όπως αποδείχτηκε βάθρο που πήρε, στις τρεις σεζόν που αγωνίστηκε στην επιστροφή του.[35] Αυτό ήταν το 155ο και τελευταίο βάθρο που κατέκτησε στην πολύχρονη καριέρα του. Οι θέσεις που κατέλαβε στον βαθμολογικό πίνακα στο πρωτάθλημα οδηγών τις σεζόν 2010, 2011 και 2012 ήταν 9η, 8η και 13η.
Στις 4 Οκτωβρίου 2012, ο Σουμάχερ ανακοίνωσε ότι θα αποχωρήσει από τους αγώνες της Φόρμουλα 1 μετά το τέλος της σεζόν, θέτοντας τέλος στην πλούσια και μακροχρόνια καριέρα του.[36][37] Ο απολογισμός του μετά από 3 χρόνια στην ομάδα της Mercedes ήταν: 58 αγώνες, 197 βαθμοί, 1 τρίτη θέση, 1 πρώτη θέση εκκίνησης (pole position) (ξεκίνησε 6ος λόγω τιμωρίας), 1 ταχύτερος γύρος, ενώ είχε ακόμα 30 τερματισμούς στις βαθμολογούμενες θέσεις, 14 εγκαταλείψεις και άλλους 13 τερματισμούς εκτός βαθμολογούμενων θέσεων.
Το κράνος του Μίχαελ Σουμάχερ κατασκευάζονταν από τις εταιρίες Bell (μέχρι το 2001) και Schuberth (μέχρι το 2012). Τα χαρακτηριστικά του κράνους του όσο οδηγούσε για λογαριασμό της Benetton και της Ferrari μέχρι και το 1999, ήταν λευκό χρώμα, με την κορυφή να είναι μπλε και κατά θέσεις να υπάρχουν αστέρια. Από το 2000 άλλαξε τον χρωματισμό σε κόκκινο με διαστήματα λευκού (τα αστέρια παρέμειναν), ενώ τις τρεις τελευταίες χρονιές του στο άθλημα (2010-2011-2012) το χρώμα του κράνους ήταν κόκκινο.
Το κράνος που φορούσε το 1994, την χρονιά που κατέκτησε το πρώτο του Πρωτάθλημα
Το κράνος που χρησιμοποιούσε από το 1995 έως το 1999 με μικρές παραλλαγές
Το κράνος του το 2002
Το κράνος του για το 2011
Θέσεις που κατείχε σχετικές με την Φόρμουλα 1Επεξεργασία
Στις 30 Απριλίου 1994, στην πίστα της Ίμολα, συμβαίνει το θανατηφόρο ατύχημα του Ρόλαντ Ράτζενμπεργκερ (οδηγού της ομάδας της Σίμτεκ), κατά την διάρκεια των κατατακτήριων δοκιμών. Την επόμενη ημέρα οι οδηγοί, με επικεφαλής τον Άιρτον Σένα (λίγες ώρες πριν το δικό του θανατηφόρο ατύχημα) συζητάνε και αποφασίζουν την επανασύσταση της GPDA (Gran Prix Drivers' Association),[38] που είναι η ένωση οδηγών, η οποία προωθεί την ασφάλεια και τα δικαιώματα των πιλότων της Φόρμουλα 1. Η ένωση αυτήν είχε καταργηθεί το 1982 και μετά την επανασύστασή της το 1994 συνεχίζει να υπάρχει μέχρι σήμερα. Πρώτοι διευθυντές της ήταν οι Σένα, Μπέργκερ και Σουμάχερ, με τον Νίκι Λάουντα να είναι ο σύμβουλός τους, ενώ ο Μίχαελ κράτησε την θέση του μέχρι και το 2005, με τον Ντέιβιντ Κούλθαρντ να τον αντικαθιστά. Στην διάρκεια της θητείας του (1994-2005) έλαβε πολλές σημαντικές αποφάσεις προς την κατεύθυνση της ασφάλειας κατά την διάρκεια των αγώνων. Σήμερα, πρόεδρος της GPDA είναι ο πρώην οδηγός της Φόρμουλα 1 Αλεξάντερ Βουρτς.
Μετά την πρώτη αποχώρησή του από το άθλημα το 2006 παρέμεινε κοντά στην Ferrari για άλλα τρία χρόνια (2007-2008-2009), ως σύμβουλος, ενώ κατά την διάρκεια των χειμερινών δοκιμών εξέλιξης των μονοθεσίων το 2008, συμμετείχε και ο ίδιος ενεργά, οδηγώντας συχνά τα οχήματα.
Οι συναγωνιστές του ΣουμάχερΕπεξεργασία
Συνήθως ο Σουμάχερ, στο Πρωτάθλημα οδηγών, τερμάτιζε μπροστά από τους συναγωνιστές του, με εξαίρεση την πρώτη περίοδό του στους αγώνες της Φόρμουλα 1 (1991), όπου έτρεξε μονάχα σε 6 αγώνες, καθώς και το 1999, χρονιά στην οποία τραυματίστηκε. Όσο ήταν στην Benetton όσο και στην Ferrari ήταν ο πρώτος οδηγός, πράγμα που του έδινε εύνοια απέναντι στους συναγωνιστές του. Χαρακτηριστικό είναι το προσπέρασμα του στον Ρούμπενς Μπαρικέλο στο Αυστριακό Γκραν-Πρι το 2002, όπου ο Βραζιλιάνος τον άφησε να τον περάσει λίγα μέτρα πριν τον τερματισμό, "χάρη" όμως που ο Μίχαελ του ξεπλήρωσε στο Γκραν-Πρι των ΗΠΑ, αφήνοντας τον Ρούμπενς να τον προσπεράσει πριν την καρό σημαία (σημαία που κυματίζει στην ευθεία εκκίνησης-τερματισμού και συμβολίζει την λήξη του αγώνα). Σε αυτόν τον αγώνα, ο Μπαρικέλο τερμάτισε μόλις 0.011 χιλιοστά του δευτερολέπτου μπροστά από τον Μίχαελ, γεγονός που αποτελεί μέχρι και σήμερα το ρεκόρ του πλησιέστερου τερματισμού σε Γκραν-Πρι, μεταξύ του πρώτου και δεύτερου οδηγού. Στις χρονιές που ο Σουμάχερ επέστρεψε στο άθλημα (2010-2011-2012), ελλείψει ανταγωνιστικού ρυθμού, τερμάτιζε πίσω από τον ομόσταβλό του Νίκο Ρόζμπεργκ, στην τελική κατάταξη.
Στον παρακάτω πίνακα φαίνονται όλοι οι συναγωνιστές που είχε ο Μίχαελ Σουμάχερ στα 19 χρόνια που έτρεχε σαν οδηγός της Φόρμουλα 1.
Συναγωνιστής (στην ίδια ομάδα)
Τζέι Τζέι Λέιτο/   Γιος Φερστάπεν/   Τζόνι Χέρμπερτ
Μετά την Φόρμουλα 1Επεξεργασία
Ο Σουμάχερ ζει την Ελβετία με την γυναίκα του Corinna Betsch (από το 1995) και τα δύο παιδιά τους Gina-Maria (γενν.1997) και Μικ (γενν. 1999). Εκτός όμως από τα χρήματα, τα οποία κέρδισε ως οδηγός στη Φόρμουλα 1, δραστηριοποιείται και σε άλλες επιχειρήσεις. Έχει, επίσης, να επιδείξει ένα αξιόλογο φιλανθρωπικό έργο, με χαρακτηριστικό το γεγονός της χρηματικής βοήθειας που πρόσφερε μετά τον φονικό σεισμό στον Ινδικό Ωκεανό το 2004.[39] Είναι μέλος της Εθνικής Ομάδας Πιλότων (ομάδα που απαρτίζεται από πρώην και νυν οδηγούς της Φόρμουλα 1 και οδηγεί σε πολλούς αγώνες για φιλανθρωπικό σκοπό), ενώ είναι επίσης, πρέσβης της UΝESCO.
Εκτός από το φιλανθρωπικό του έργο, συμμετείχε και σε διαφημίσεις που αφορούσαν την μη κατανάλωση αλκοόλ κατά την οδήγηση, όπως έκαναν πολλές φορές και άλλοι οδηγοί, όπως ο Τζάκι Στιούαρτ, ενώ εμφανίστηκε, έχοντας μικρή παρουσία, στην παιδική ταινία Αυτοκίνητα το 2006, ενσαρκώνοντας τον εαυτό του, καθώς και το 2008 συμμετείχε στην ταινία Ο Αστερίξ στους Ολυμπιακούς Αγώνες έχοντας το ρόλο του Γερμανού αρματοδρόμου. Τον Σεπτέμβριο του 2021, η συνδρομητική πλατφόρμα του Netflix, κυκλοφόρησε δίωρο ντοκιμαντέρ για την ζωή και την καριέρα του.[40]
Στις 29 Δεκεμβρίου του 2013, ο Μίχαελ Σουμάχερ τραυματίστηκε σοβαρά στο κεφάλι, ενώ έκανε σκι στις γαλλικές Άλπεις, σε σημείο που βρισκόταν εκτός της πίστας. Η βοήθεια που του παρασχέθηκε ήταν άμεση και οι τραυματιοφορείς έφτασαν κοντά του σε διάστημα οκτώ λεπτών. Στη συνέχεια μεταφέρθηκε με ελικόπτερο σε νοσοκομείο στο Μουτιέ (στις 11:53 τοπική ώρα) έχοντας ακόμη τις αισθήσεις του. Το νοσοκομείο στο Μουτιέ δεν μπορούσε να αντιμετωπίσει το συμβάν και ο Σουμάχερ μεταφέρθηκε με ελικόπτερο στη γειτονική Γκρενόμπλ (στις 12:45 τοπική ώρα).
Ωστόσο, σύμφωνα με πληροφορίες που διέρρευσαν τα γαλλικά ΜΜΕ, τα τραύματα που έφερε ο Σουμάχερ ήταν πιο σοβαρά απ' ότι αρχικά έδειχναν. Η κατάσταση της υγείας του είχε επιδεινωθεί και οι γιατροί τον υπέβαλαν σε τεχνητό κώμα. Ο Σουμάχερ υποβλήθηκε σε δύο νευροχειρουργικές επεμβάσεις, καθώς είχε εγκεφαλική αιμορραγία.[41]
Μελέτη του βίντεο και φωτογραφικού υλικού από την κάμερα που ήταν στο κράνος του Σουμάχερ από τις γαλλικές αρχές δείχνουν πως ο Σουμάχερ δεν έκανε σκι με μεγάλη ταχύτητα την ώρα που χτύπησε. Ερευνάται αν ο Σουμάχερ μείωνε την ταχύτητά του πριν το ατύχημα, πιθανώς επειδή δεν αισθανόταν καλά.[42]
Στις 16 Ιουνίου του 2014, η μάνατζερ του Σουμάχερ, Σαμπίνε Κεμ, προχώρησε σε ανακοίνωση όπου ενημέρωσε πως ο Σουμάχερ βγήκε από το κώμα, ενώ μεταφέρθηκε και από το νοσοκομείο της Γκρενόμπλ όπου νοσηλεύονταν για 6 μήνες, σε άγνωστο μέρος, ώστε να ξεκινήσει την αποθεραπεία του μακριά από τα φώτα της δημοσιότητας.[43] Έκτοτε, οι πληροφορίες για την κατάσταση της υγείας του είναι λίγες, ύστερα και από επιθυμία της συζύγου του.
Παρακάτω δίνονται συνοπτικά τα αποτελέσματα του Μίχαελ Σουμάχερ στους αγώνες που έτρεξε στα 19 χρόνια της καριέρας του.
Η επεξήγηση του πίνακα δίνεται στο κάτω μέρος.
Ford HBB 4 3.5 V8
Ford HBA 5 3.5 V8
Ford HB 3.5 V8
Ford HB 3.5 V8
Mild Seven Benetton Ford
Ford Zetec-R 3.5 V8
Mild Seven Benetton Renault
Renault RS7 3.0 V10
Ferrari 046 3.0 V10
Ferrari 046/2 3.0 V10
Ferrari 047 3.0 V10
Ferrari 048 3.0 V10
Ferrari 049 3.0 V10
Ferrari 050 3.0 V10
Ferrari 050 3.0 V10
Ferrari 051 3.0 V10
Ferrari 051 3.0 V10
Ferrari 052 3.0 V10
Ferrari 053 3.0 V10
Ferrari 053 3.0 V10
Ferrari 055 3.0 V10
Ferrari 056 2.4 V8
Mercedes GP Petronas F1 Team
Mercedes FO 108X 2.4 V8
Mercedes GP Petronas F1 Team
Mercedes FO 108Y 2.4 V8
Mercedes AMG Petronas F1 Team
Mercedes FO 108Z 2.4 V8
Τερμάτισε σε βαθμολογούμενη θέση
Τερμάτισε σε μη βαθμολογούμενη θέση
Εγκατέλειψε κατά τη διάρκεια του αγώνα
Ακυρώθηκε αφού είχε εκκινήσει
Δεν εκκίνησε τον αγώνα λόγω προβλήματος στο μονοθέσιο
Το † σημαίνει ότι ο οδηγός εγκατέλειψε τον αγώνα, αλλά κατατάχτηκε στην τελική κατάταξη διότι συμπλήρωσε το 90% των γύρων
Έντονοι χαρακτήρες (bold) - Pole position (πρώτη θέση εκκίνησης)
Πλάγιοι χαρακτήρες (Italics) - Ταχύτερος γύρος του αγώνα
Σε ορισμένα Γκραν-Πρι υπάρχουν και οι δύο παραπάνω παράμετροι
Επιπλέον επεξήγηση: Οι αριθμοί από το 1 έως το 20 ψηλά στον πίνακα, συμβολίζουν τον αριθμό των Γκραν-Πρι που διεξήχθησαν κάθε χρονιά. Ο αριθμός σε κάθε χρωματισμένο τετράγωνο δείχνει την θέση που τερμάτισε ο οδηγός στον συγκεκριμένο αγώνα. Οι λατινικοί χαρακτήρες πάνω σε κάθε χρωματισμένο τετράγωνο συμβολίζουν το εκάστοτε Γκραν-Πρι, π.χ BEL = Βελγικό Γκραν-Πρι, ITA = Ιταλικό Γκραν-Πρι. Τα λευκά τετράγωνα με λατινικούς χαρακτήρες στο κέντρο, συμβολίζουν το γεγονός ότι δεν συμμετείχε στο Γκραν-Πρι. Δεξιά, η στήλη Θέση αναφέρει την τελική θέση του οδηγού στο Πρωτάθλημα οδηγών ενώ η στήλη Βαθμοί αναφέρει τους βαθμούς που συγκέντρωσε ο οδηγός κάθε χρονιά. Παρακάτω δίνονται πληροφορίες για το σύστημα βαθμολόγησης των οδηγών, αφού ανά χρονικές περιόδους αυτό άλλαζε.
Μέχρι και την σεζόν 2002 το σύστημα βαθμολόγησης ήταν το εξής: 1ος=10 βαθμούς, 2ος= 6β, 3ος= 4β, 4ος= 3β, 5ος= 2β, 6ος= 1β Οι υπόλοιπες θέσεις δεν βαθμολογούνταν
Από το 2003 μέχρι και την σεζόν 2009 το σύστημα βαθμολόγησης ήταν το εξής: 1ος= 10β, 2ος= 8β, 3ος= 6β, 4ος= 5β, 5ος= 4β, 6ος= 3β, 7ος= 2β, 8ος= 1β Οι υπόλοιπες θέσεις δεν βαθμολογούνταν
Από το 2010 και έπειτα το σύστημα βαθμολόγησης είναι το εξής: 1ος= 25β, 2ος= 18β, 3ος= 15β, 4ος= 12β, 5ος= 10β, 6ος= 8β, 7ος= 6β, 8ος= 4β, 9ος= 2β, 10ος= 1β, Οι υπόλοιπες θέσεις δεν βαθμολογούνται
^^^Το 1997 ο Σουμάχερ ακυρώθηκε για όλη την σεζόν, καθώς θεωρήθηκε ότι επέδειξε αντιαθλητική συμπεριφορά στο τελευταίο Γκραν-Πρι, προσπαθώντας να βγάλει εκτός αγώνα τον αντίπαλο οδηγό Ζακ Βιλνέβ. Κράτησε όμως τους βαθμούς και τα βάθρα που κέρδισε εκείνη την σεζόν.
Το 1991 έτρεξε από τον 11ο έως και τον 16ο αγώνα, χωρίς να συμμετάσχει σε όλους τους προηγούμενους αγώνες.
Το 1999, τραυματίστηκε στο 8ο Γκραν-Πρι της χρονιάς και εξαιτίας του τραυματισμού του δεν αγωνίστηκε μέχρι και τον 14ο αγώνα.
Τα ρεκόρ στην Φόρμουλα 1Επεξεργασία
Ο Σουμάχερ αποτελεί "ζωντανό θρύλο" για τη Φόρμουλα 1, καθώς έχει καταρρίψει τα περισσότερα ρεκόρ που έχει καταρρίψει ποτέ αγωνιζόμενος σε αυτό το άθλημα. Χαρακτηριστικά μέχρι το 2006:
7 (1994, 1995, 2000, 2001, 2002, 2003, 2004)
5 (2000 - 2001 - 2002 - 2003 - 2004)
Νίκες σε Γκραν-πρι *
7 2004, Ευρωπαϊκό Γκραν-Πρι - Ουγγρικό Γκραν-Πρι
Νίκες με την ίδια ομάδα
Περισσότερες νίκες σε Γκραν-πρι
8 Γαλλικό Grand Prix
Νίκες σε διαφορετικά Γκραν-πρι
Μεγαλύτερο διάστημα μεταξύ πρώτης και τελευταίας νίκης
14 χρόνια, 1 μήνας και 2 μέρες
Πόντιουμ (Πρώτη τριάδα) *
Συνεχόμενοι τερματισμοί μέσα στην πρώτη τριάδα
19 (2001 Αμερικάνικο Γκραν-πρι - 2002 Ιαπωνικό Γκραν-πρι)
Τερματισμοί εντός των βαθμολογούμενων θέσεων
Πρώτη θέση εκκίνησης *
Πρώτη σειρά εκκίνησης (Πρώτη-δεύτερη θέση εκκίνησης) *
Διπλό αποτέλεσμα (Πρώτη θέση εκκίνησης ΚΑΙ νίκη)
Τριπλό αποτέλεσμα (Pole ΚΑΙ Ταχύτερος γύρος ΚΑΙ νίκη)
Βαθμοί στο Πρωτάθλημα *
Περισσότεροι συνεχόμενοι τερματισμοί σε αγώνες *
24 (2001 Ουγγρικό Γκραν-Πρι) - (2003 Γκραν-Πρι Μαλαισίας)
Περισσότεροι βαθμοί σαν δεύτερος στο πρωτάθλημα *
121 / από τους 180 (2006)
Περισσότερες νίκες σαν δεύτερος στο πρωτάθλημα *
Νίκες στην Ιντιανάπολις (ΗΠΑ) (Με οποιοδήποτε αγωνιστικό αυτοκίνητο)
Νίκες στην Μόντσα (Ιταλία) (Στην Φόρμουλα 1)
Νίκες σε μία περίοδο
13 (2004) / από τους 18 αγώνες
Ταχύτεροι γύροι σε μία περίοδο *
Πόντοι που πέτυχε σε μία περίοδο *
Πόντιουμ σε μία περίοδο *
17 (2002) / από τους 17 αγώνες
Πρωτάθλημα κερδίζοντας τις περισσότερες "αριστερόστροφες" πίστες
Περισσότερες περίοδοι με μία τουλάχιστον νίκη
Συνεχόμενες μέρες ως Πρωταθλητής
1813 (από 8 Οκτωβρίου 2000 μέχρι 25 Σεπτεμβρίου 2005)
* Τα ρεκόρ έχουν καταρριφθεί από τον Λιούις Χάμιλτον(103 νίκες-103 πρώτες θέσεις-188 τερματισμοί στούς πρώτους τρεις).[44]
↑ www.sport24.gr. «Ο Σουμάχερ η προσωπικότητα με τη μεγαλύτερη επιρροή στην ιστορία της Formula 1». https://www.sport24.gr/Sports/Motorsport/Formula1/formula-1-o-soymaxer-proswpikothta-me-th-megaluterh-epirroh-sthn-istoria-ths.5709687.html.
↑ michael-schumacher.de/en. «Little Michael learns how to drive». https://michael-schumacher.de/en/saison/1988/.
↑ www.motorsportmagazine.com. «1991 Le Mans 24 Hours». https://www.motorsportmagazine.com/database/races/1991-le-mans-24-hours/.
↑ f1racingnews.gr. «Μην επιτεθείς ποτέ σε ταξιτζή (και μην υπογράφεις συμβόλαια)». https://f1racingnews.gr/schumacher-contract-1991/.
↑ sportime.sigmalive.com. «27 χρόνια από το ντεμπούτο του Σουμάχερ στη Formula 1». https://sportime.sigmalive.com/formula-1/7385_27-hronia-apo-to-ntempoyto-toy-soymaher-sti-formula-1.
↑ www.caranddriver.gr. «Πώς μια... λεπτομέρεια στο συμβόλαιο του Michael Schumacher οδήγησε στην κατάκτηση επτά τίτλων!». https://www.caranddriver.gr/eidiseis/arthro/pos_mia_leptomereia_sto_symbolaio_tou_michael_schumacher_odigise_stin_kataktisi_epta_titlon-7730906/.
↑ www.sport24.gr. «Το τελευταίο πρωτάθλημα του Σένα». https://www.sport24.gr/motorsports/to-teleytaio-protathlima-toy-sena.8117725.html.
↑ autogrip.gr. «Οι 10 σπουδαιότερες νίκες του Michael Schumacher - Βελγικό Grand Prix, 1992». https://autogrip.gr/i-10-spoudeoteres-nikes-tou-michael-schumacher/.
↑ www.4troxoi.gr. «1993 - O Αλέν Προστ κατέκτησε τον τέταρτο τίτλο στην καριέρα του». https://www.4troxoi.gr/4tlibrary/article.php?year=1993&month=11&issue=95&cat=%CE%91%CE%B3%CF%8E%CE%BD%CE%B5%CF%82&number=2565.
↑ www.f1racingnews.gr. «1994: Ο πρόλογος μιας καθόλου αναπόφευκτης τραγωδίας». https://f1racingnews.gr/1994-01/.
↑ www.gazzetta.gr. «Ρόλαντ Ρατζενμπέργκερ: Ο πρώτος νεκρός ενός τραγικού τριήμερου της Formula 1». https://www.gazzetta.gr/in-motion/formula1/article/1470537/rolant-ratzenmpergker-o-protos-nekros-enos-tragikoy-triimeroy-tis-formula-1-vid.
↑ www.cnn.gr. «Πρωτομαγιά 1994, η ημέρα που «έφυγε» ο Άιρτον Σένα». https://www.cnn.gr/news/sports/story/128082/protomagia-1994-i-imera-poy-efyge-o-airton-sena.
↑ www.f1racingnews.gr. «1994: Τα φλεγόμενα χρώματα της Benetton». https://f1racingnews.gr/1994-04/.
↑ www.4troxoi.gr. «Benetton B194: Η αμφιλεγόμενη». https://www.4troxoi.gr/4tlibrary/article.php?year=2010&month=7&issue=619&cat=Classic&number=13184.
↑ epitrohon.gr. «Σαν σήμερα στην αυτοκίνηση 13 Νοεμβρίου». Αρχειοθετήθηκε από το πρωτότυπο στις 2018-11-09. https://web.archive.org/web/20181109182948/http://epitrohon.gr/san-shmera-sthn-autokinhsh-13-noembriou/. Ανακτήθηκε στις 2020-05-23.
↑ www.24sports.com. «Στις 13 Νοεμβρίου του 1994 κατέκτησε ο Σουμάχερ το πρώτο του παγκόσμιο πρωτάθλημα». https://www.24sports.com.cy/gr/auto/25-xronia-apo-ton-prwto-titlo-toy-mikael-soymaxer.
↑ www.f1racingnews.gr. «Το χρονικό του Κόκκινου Βαρώνου: (1995-96)». https://f1racingnews.gr/schumacher-1-1996-96/.
↑ www.zougla.gr. «Η μέρα που αναρωτήθηκαν αν ο Schumacher ήταν άνθρωπος ή μηχανή!». https://www.zougla.gr/automoto/racing/formula-1/article/i-mera-pou-anaroti8ikan-an-o-schumacher-itan-an8ropos-i-mixani.
↑ www.4troxoi.gr. «Ο Ζακ Βιλνέβ είναι ο Παγκόσμιος Πρωταθλητής». https://www.4troxoi.gr/4tlibrary/article.php?year=1997&month=11&issue=55&cat=%CE%91%CE%B3%CF%8E%CE%BD%CE%B5%CF%82&number=779.
↑ menshouse.gr. «1997 - Χάνοντας το μυαλό του: Η μέρα που ο Μίκαελ Σουμάχερ είδε τη μαύρη σημαία». https://menshouse.gr/auto-moto/86392/chanontas-to-myalo-toy-i-mera-poy-o-mikael-soymacher-eide-ti-mayri-simaia.
↑ totalracing.gr. «Το Grand Prix Βελγίου του 1998». Αρχειοθετήθηκε από το πρωτότυπο στις 2017-06-29. https://web.archive.org/web/20170629125928/http://totalracing.gr/retro-f1-to-grand-prix-belgiou-tou-1998/. Ανακτήθηκε στις 2020-05-19.
↑ www.in.gr. «Το σοβαρό ατύχημα του Γερμανού πιλότου της Ferrari Μίκαελ Σουμάχερ, από το Grand Prix του Σίλβερστοουν το 1999». https://www.in.gr/2000/11/09/sports/se-epembasi-ypoblithike-o-pagkosmios-prwtathlitis-tis-f1-mikael-soymaxer/.
↑ www.tanea.gr. «Μίχαελ Σούμαχερ: Ο βασιλιάς του ιλίγγου». https://www.tanea.gr/2000/10/09/sports/mixael-soymaxer-o-basilias-toy-iliggoy/.
↑ www.sport24.gr. «Ο τελευταίος θρίαμβος του Χάκινεν». https://www.sport24.gr/Sports/Motorsport/Formula1/o-teleytaios-thriamvos-toy-xakinen.3055449.html.
↑ www.sportdog.gr. «Όταν ο Σουμάχερ κατέρριψε το ρεκόρ του Φάντζιο». https://sportdog.gr/video/article/416989/otan-o-soymaxer-katerripse-to-rekor-toy-fantzio.
↑ www.flash.gr. «Για τη μητέρα…». https://www.flash.gr/sports/168224/gia-ti-mitera.
↑ www.sport24.gr. «Το τελευταίο πρωτάθλημα του Σουμάχερ». https://www.sport24.gr/Sports/Motorsport/Formula1/to-teleytaio-prwtathlhma-toy-soymaxer.2997058.html.
↑ www.in.gr. ««Φωτιά» στη Formula 1 με πρωτιά και αποχώρηση του Μ.Σουμάχερ». https://www.in.gr/2006/09/10/sports/othersports/fwtia-sti-formula-1-me-prwtia-kai-apoxwrisi-toy-m-soymaxer/.
↑ www.sport24.gr. «Η τελευταία νίκη του Σουμάχερ». https://www.sport24.gr/Sports/Motorsport/Formula1/h-teleytaia-nikh-toy-soymaxer.3057390.html.
↑ Ο Σουμάχερ κάνει σοκαριστική επιστροφή στην F1 BBC, 29 Ιουλίου
↑ «Μπαντοέρ ο αντί-Μάσα!». Sport FM. 11 Αυγούστου 2009.
↑ «Michael Schumacher signs up for F1 return with Mercedes». BBC Sport. 23 Δεκεμβρίου 2009. Ανακτήθηκε στις 23 Δεκεμβρίου 2009.
↑ www.kathimerini.gr. «Σουμάχερ: η μεγάλη επιστροφή». https://www.kathimerini.gr/380906/article/epikairothta/a8lhtismos/soymaxer-h-megalh-epistrofh.
↑ www.rallycar.gr. «Ταχύτερος ο Σουμάχερ, Γουέμπερ στην pole potition». https://www.rallycar.gr/2012/05/27/pole-potition/.
↑ www.motori.gr. «Γκραν πρι Ευρώπης Βαλένθια: Το 155ο βάθρο για τον Μίκαελ Σουμάχερ». https://www.motori.gr/archive/newsarticle/f1/gkran-pri-eyropis-valenthia-to-155o-vathro-gia-ton-mikael-soymaher.
↑ «Michael Schumacher to retire from Formula 1 at end of season». www.bbc.com. 2012-10-04. https://www.bbc.com/sport/formula1/19826983.
↑ www.onsports.gr. «Αποχωρεί οριστικά ο Μίκαελ Σουμάχερ». https://www.onsports.gr/auto-moto/story/257046/formula-1-apoxorei-oristika-o-mikael-soymaxer.
↑ sidepodcast.com. «Grand Prix Drivers’ Association». https://sidepodcast.com/f1-organisation/grand-prix-drivers-association.
↑ sportdog.gr. «Το τσουνάμι και ο Σουμάχερ». https://sportdog.gr/life/koinwnia/article/1120/to-tsoynami-kai-o-soymaxer-binteo.
↑ www.sport24.gr. «Στον "αέρα" του Netflix το ντοκιμαντέρ για τη ζωή του Μίκαελ Σουμάχερ».
↑ www.iefimerida.gr (29 Δεκεμβρίου 2013). «Ώρες αγωνίας για Σουμάχερ - Κρίσιμη χαρακτηρίζεται η κατάσταση της υγείας του».